黄一腾，字仲昇，自号问瞿，直隶宁国府宁国县人。明朝政治人物。
生平.万历二十六年（1598年）戊戌科进士，观政兵部，上武备十议，传诵一时。出知完县，县多盗，腾举行保甲，讲律令，两月俗大革。寻调知南昌，旧有虚加丁数，相沿在册。及沙塞虚米九百余石，为民累，腾力为清核。捐赀置学田赡士。丰城圩田水潦，议派民夫治之，苦为豪右所格，郡檄腾董役，乃为勘要害相高下，均派圩夫，虽权家不得挠，永为例。有税珰潘相者，骄横至絷辱宗室，腾数其过，使减诸驺骑溢额者。潘怒，撼以危言，腾蔑如也。擢礼部仪制司主事。